Document ID: 32000D0331

Title and Content:
Απόφαση της Επιτροπής της 25ης Απριλίου 2000 για τροποποίηση της απόφασης 1999/813/ΕΚ για τον καθορισμό ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Σοσιαλιστικής Δημοκρατίας του Βιετνάμ [κοινοποιηθείσα υπό τον αριθμό Ε(2000) 1050] (Κείμενο που παρουσιάζει ενδιαφέρον για τον ΕΟΧ) (2000/331/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11 παράγραφος 1, Εκτιμώντας τα ακόλουθα: (1) Η απόφαση 1999/813/ΕΚ της Επιτροπής, της 16ης Νοεμβρίου 1999, καθορίζει ειδικούς όρους που διέπουν τις εισαγωγές αλιευτικών προϊόντων καταγωγής της Σοσιαλιστικής Δημοκρατίας του Βιετνάμ(3). (2) Η Επιτροπή εξέδωσε την απόφαση 2000/333/ΕΚ για τον καθορισμό ειδικών όρων για την εισαγωγή δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής της Σοσιαλιστικής Δημοκρατίας του Βιετνάμ(4). (3) Η Σοσιαλιστική Δημοκρατία του Βιετνάμ επιθυμεί να εξάγει στην Κοινότητα κατεψυγμένα ή μεταποιημένα δίθυρα μαλάκια, εχινόδερμα, χιτωνοφόρα και θαλάσσια γαστερόποδα, τα οποία έχουν υποστεί αποστείρωση ή θερμική επεξεργασία σύμφωνα με τις απαιτήσεις της απόφασης 93/25/ΕΟΚ(5) της Επιτροπής, όπως τροποποιήθηκε από την απόφαση 97/275/ΕΚ(6). (4) Ως εκ τούτου, είναι αναγκαίο να τροποποιηθεί το υγειονομικό πιστοποιητικό που καθορίζεται στο παράρτημα Α της απόφασης της Επιτροπής 1999/813/ΕΚ. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το υγειονομικό πιστοποιητικό που καθορίζεται στο παράρτημα της απόφασης 1999/813/ΕΚ, το οποίο συνοδεύει τις αποστολές αλιευτικών προϊόντων καταγωγής ή προέλευσης της Σοσιαλιστικής Δημοκρατίας του Βιετνάμ, τροποποιείται ως εξής: 1. Το σημείο IV συμπληρώνεται από το ακόλουθο κείμενο: "7. επιπροσθέτως, στην περίπτωση που τα αλιευτικά προϊόντα είναι κατεψυγμένα ή μεταποιημένα δίθυρα μαλάκια: τα μαλάκια προέρχονται από εγκεκριμένες περιοχές παραγωγής που καθορίζονται στο παράρτημα της απόφασης 2000/333/ΕΚ(7) που καθορίζει τους ειδικούς όρους εισαγωγής δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής της Σοσιαλιστικής Δημοκρατίας του Βιετνάμ, τα οποία έχουν υποστεί αποστείρωση ή θερμική επεξεργασία σύμφωνα με τις απαιτήσεις της απόφασης 93/25/ΕΚ." 2. Η τελευταία περίπτωση του σημείου IV αντικαθίσταται από το εξής κείμενο: "- Ο υπογεγραμμένος επίσημος επιθεωρητής δηλώνω ότι γνωρίζω τις διατάξεις των οδηγιών 91/492/ΕΟΚ, 91/493/ΕΟΚ και 92/48/ΕΟΚ, καθώς και των αποφάσεων 93/25/ΕΚ, 1999/813/ΕΚ και 2000/333/ΕΚ." Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 25 Απριλίου 2000.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
5087
1847
6205
614
2858
3156
1372
11

EuroVoc IDs (Expanded): 2442
5087
1847
6205
614
2858
3156
1372
11

Dataset Source: meu

Split: train